# Бенямин Нетаняху

### от Уикипедия, свободната енциклопедия

Бенямин Нетаняху израелски политик
Роден: | 21 октомври 1949 Тел Авив, Израел

Бенямин Нетаняху (иврит: בנימין נתניהו) е израелски политик и 9-ти министър-председател на Израел от април 1996 до май 1999. Член е на консервативната партия Ликуд.

Роден е в семейството на Цила и Бен-Цион Нетаняху. Неговият баща Бен-Цион е професор по еврейска история. По-големият брат Йонатан загива през 1976г. при операцията "Ентебе" . По-малкият брат Иддо е специалист по радиология и писател.

Бенямин Нетаняху е три пъти женен, като от настоящата си съпруга Сара има 2 деца. Макар и роден в Израел, израства в щата Пенсилвания/САЩ/. Завършил е архитектура в Масачузетския институт по технологии и политически науки в Харвард.

Бенямин Нетаняху е избран за министър-председател през 1996г. след поредица от самоубийствени атентати, извършени от палестински терористи. Шимон Перес , който по това време води в социологическите проучвания не съумява да се справи с нарастващия палестински тероризъм. За разлика от него Нетаняху залага не на добрата воля на Арафат да се справи с тероризма , а обвързва развитието на мирния процес с борбата на Палестинската автономия с тероризма. Безкомпромисната му политика към палестинците води до намаляне на проявите на палестинския тероризъм. Решението му обаче да подкрепи изграждането на нов тунел, водещ към Стената на плача води до ескалация на напрежението между палестинците и израелските власти в резултат на което следват тридневни безредици и множество убити и от двете страни.

Макар и постигнал нелоши резултати в борбата с тероризма Нетаняху се превръща в прицел на левите кръгове в израелското общество. Популярността му спада и от поредица скандали около съпругата му и съмнения за корупция. През 1999г. загубва изборите от Ехуд Барак. През 2002г. след падането на Работническата партия от власт Нетаняху става вътрешен министър в правителството на Ариел Шарон.По същото време се опитва да съперничи на същия за председателския пост в Ликуд. През 2003г. оглавява финансовото министерство в новото правителсво на Шарон. Като финансов министър се опитва чрез дръзки планове да облекчи положението на израелската икономика, чието състояние се влошава след избухването на Втората Интифада.

В рамките на партията Ликуд Нетаняху се оформя като съперник на Ариел Шарон и като отявлен хардлайнер. Обявява се категорично против независима палестинска държава.

На 7.август 2005г. напуска правитеството на Ариел Шарон в знак на протест срещу едностранното изтегляне на израелските заселници от ивицата Газа.

Тази статия е мъниче. Можете да помогнете на Уикипедия, като я разширите. Просто щракнете на редактиране и добавете онова, което знаете.

Шимон Перес | >>> | министър-председател на Израел (1996— 1999) | >>> | Ехуд Барак

Взето от „http://bg.wikipedia.org../../../%D0%B1/%D0%B5/%D0%BD/%D0%91%D0%B5%D0%BD%D1%8F%D0%BC%D0%B8%D0%BD_%D0%9D%D0%B5%D1%82%D0%B0%D0%BD%D1%8F%D1%85%D1%83_7f89.html“.

Категории: Мъничета | Министър-председатели на Израел | Израелци

##### Views

- Статия
- Беседа
- Текуща версия

##### Търсене

##### На други езици

- العربية
- Deutsch
- English
- Esperanto
- Español
- Suomi
- Français
- עברית
- Bahasa Indonesia
- Italiano
- 日本語
- Nederlands
- Norsk (nynorsk)
- Norsk (bokmål)
- Polski
- Português
- Русский
- Svenska
- Tagalog
- 中文